b"\n_START_ARTICLE_\nAlain-Fournier\n_START_SECTION_\nBiografia\n_START_PARAGRAPH_\nVa n\xc3\xa0ixer a La Chapelle-d'Angillon, al departament de Cher. La seua inf\xc3\xa0ncia va transc\xc3\xb3rrer a la Sologne i a la regi\xc3\xb3 de Berry, en la qual els seus pares treballaven de mestres. Va prosseguir els seus estudis secundaris a Sceaux, prop de Par\xc3\xads. No reeix\xc3\xad en el seu intent d'accedir a l'Escola Normal Superior, per la qual han passat les elits franceses de les \xc3\xbaltimes d\xc3\xa8cades. F\xc3\xa9u amistat amb Jacques Rivi\xc3\xa8re, que esdevindria el seu cunyat, en casar-se ell amb la seua germana Isabelle el 1909._NEWLINE_Al juny de 1905, mentre passejava pels molls del Sena, conegu\xc3\xa9 qui seria l'amor de la seua vida, Yvonne Qui\xc3\xa9vrecourt, i que li serv\xc3\xad d'inspiraci\xc3\xb3 per al personatge d'Yvonne de Galais en la seua novel\xc2\xb7la. Torn\xc3\xa0 a tenir noves d'ella vuit anys despr\xc3\xa9s, quan ella ja s'havia casat i era mare de dos fills._NEWLINE_Henri Alban Fournier va morir prop de Verd\xc3\xban, en un dels primers combats de la Primera Guerra Mundial. El seu cos va ser trobat el 1991 a l'interior d'una fossa comuna alemanya. Est\xc3\xa0 actualment enterrat en el Cementiri Militar de Saint-R\xc3\xa9my-la-Calonne."